例如係地球上面嘅植物會做光合作用，呢啲作用會產生氧氣，等地球上面嘅動物有得唞氣，而啲動物唞氣嗰陣又會排返啲二氧化碳出嚟，令植物可以用二氧化碳嚟做光合作用（生物圈）所以整體嚟講，雖然地球唔係由細胞組成，亦都冇遺傳因子，但地球上面嘅各種動植物一齊做好多作用令到地球嘅環境維持一種穩態，構成一個自我調節嘅整體－就好似一隻動物體內嘅各個器官各司其職幫隻動物生存落去噉樣。